
RAPORT DE SPECIALITATE
privind completarea HCL nr.151/03.04.2018 privind actualizarea, modificarea şi completarea tarifelor la transportul urban de călători în Municipiul Timişoara prevăzute în Anexele la Hotărârea Consiliului Local al Municipiului Timişoara nr. 243/20.12.2016




            Având în vedere Expunerea de motive nr. SC2018-                              a Primarului Municipiului Timișoara și Proiectul de hotărâre privind modificarea HCL nr.151/03.04.2018 privind actualizarea, modificarea şi completarea tarifelor la transportul urban de călători în Municipiul Timişoara prevăzute în Anexele la Hotărârea Consiliului Local al Municipiului Timişoara nr. 243/20.12.2016, 
Facem următoarele precizări:
	Prin Hotărârea Consiliului Local nr. 243/20.12.2016 s-a aprobat completarea tarifelor la transportul urban de călători în Municipiul Timişoara prevăzute în Anexa la Hotărârea Consiliului Local al Municipiului Timişoara nr. 34/02.02.2016 precum și tarifului lei/km pentru transportul cu autobuzul şi troleibuzul.
            Prin Hotărârea Consiliului Local nr. 151/03.04.2018 s-a aprobat actualizarea, modificarea şi completarea tarifelor la transportul urban de călători în Municipiul Timişoara prevăzute în Anexele la Hotărârea Consiliului Local al Municipiului Timişoara nr. 243/20.12.2016.
           La data de 08.12.2018 primarii municipiilor Arad, Cluj-Napoca, Oradea și Timișoara au semnat documentul de fundamentare a asocierii “Alianța Vestului” care are ca scop dezvoltarea unor proiecte majore comune. 
           Ca urmare a constituirii “Alianței Vestului” este necesară inserarea unei prevederi în HCL nr.151/2018 prin care abonamentele generale pe mijloacele de transport în comun valabile în celelalte orașe semnatare (Cluj-Napoca, Oradea și Arad) să fie valabile, pe bază de reciprocitate, pe raza municipiului Timișoara.
            Potrivit art. 43 alin. (8) din Legea nr. 51/2006 privind serviciile comunitare de utilităţi publice, pentru prestarea unor servicii conexe serviciilor de utilităţi publice, cum sunt eliberarea acordurilor şi avizelor, verificarea documentaţiilor tehnico-economice, expertizele tehnice, service-ul instalaţiilor de utilizare şi altele asemenea, tarifele şi taxele se fundamentează pe tipuri de lucrări sau servicii prestate de operatori şi se aprobă prin hotărâri ale autorităţilor deliberative ale unităţilor administrativ-teritoriale. 
           Potrivit art. 17 alin. (1) lit. m) şi o) din Legea nr. 92/2007 a serviciilor de transport public local, consiliile locale, consiliile judeţene şi Consiliul General al Municipiului Bucureşti au următoarele atribuţii:
- stabilirea, ajustarea şi modificarea tarifelor de călătorie pentru serviciul de transport public local de persoane, cu respectarea prevederilor legale privind modalitatea de gestionare a serviciului;
- asigurarea resurselor bugetare pentru susţinerea totală sau parţială a costurilor de transport public de persoane pentru unele categorii sociale defavorizate, stabilite prin hotărâri ale consiliilor locale, ale consiliilor judeţene, ale Consiliului General al Municipiului Bucureşti, după caz, ori prin lege. 
	Luând în considerare toate cele mai sus menţionate, propunem aprobarea, prin Hotărârea Consiliului Local al Municipiului Timişoara, completarea HCLMT nr. 151/03.04.2018 privind actualizarea, modificarea şi completarea tarifelor la transportul urban de călători în Municipiul Timişoara prevăzute în Anexele la Hotărârea Consiliului Local al Municipiului Timişoara nr. 243/20.12.2016, astfel:
La art.1 se introduce un nou alineat, alin.2, care va avea urmatorul continut :
“ (2) Abonamentul general pe mijloacele de transport în comun din celelalte oraşe semnatare, Cluj – Napoca, Oradea şi Arad va fi valabil pe raza municipiului Timişoara.  Prevederea se aplică în condiţiile în care municipiul Oradea, municipiul Arad şi municipiul Cluj – Napoca, adoptă hotărâri de consiliu prin care abonamentul  “GENERAL”  de pe raza municipiului Timişoara să fie recunoscut în aceste oraşe.”

